CELEX: 52005XG0407(02)
Language: et
Date: 2005-02-21
Title: Nõukogu järeldused (haridus/noored/kultuur) — 21. veebruar 2005 — Noorte kohta Lissaboni strateegia vahearuande raames

7.4.2005   
            
            
               ET
            
            
               Euroopa Liidu Teataja
            
            
               C 85/5
            
         
      NÕUKOGU JÄRELDUSED (HARIDUS/NOORED/KULTUUR)
   
   21. veebruar 2005
   Noorte kohta Lissaboni strateegia vahearuande raames
   (2005/C 85/02)
   NÕUKOGU,
   Võttes arvesse järgmist:
   
               1.
            
            
               Lissaboni Euroopa Ülemkogu poolt 23.–24. märtsil 2000 sätestatud eesmärgiks, mida kinnitas Stockholmi Euroopa Ülemkogu 23.–24. märtsil 2001, on teha Euroopa Liidust “ kõige konkurentsivõimelisem ja dünaamilisem teadmuspõhine majandusjõud maailmas, mis on suuteline säilitama säästvat majanduskasvu koos rohkemate ja paremate töökohtade ja suurema sotsiaalse ühtekuuluvusega”;
               
            
         
               2.
            
            
               Komisjoni 21. novembril 2001 vastu võetud Valge Raamat “Uus hoog Euroopa noortele” tunnistab, et “See strateegia sätestab uued eesmärgid noortega tihedalt seotud erinevatele poliitikavaldkondadele nagu haridus, tööhõive, sotsiaalne hõlvamine, teave ja kodanikuühiskond”;
               
            
         
               3.
            
            
               Nõukogu 27. juuni 2002. aasta resolutsioonis võetakse eespool nimetatud Valge Raamatu alusel noorsooalase koostöö uueks raamistikuks avatud kooskõlastamise meetod ja tehakse ettepanek kaasata noorsooküsimused teistesse poliitikatesse ja programmidesse;
            
         
               4.
            
            
               4.–5. novembri 2004. aasta Euroopa Ülemkogu järeldustes võetakse teadmiseks Prantsusmaa, Saksamaa, Hispaania ja Rootsi riigipeade ja valitsusjuhtide kirja, milles rõhutatakse demograafiliste tegurite tähtsust Euroopa edasise majandusliku ja sotsiaalse arengu kujundamisel ning kutsutakse üles töötama välja “Euroopa noortepakti”;
            
         
               5.
            
            
               Komisjoni teatis 2005. aasta kevadisele Euroopa Ülemkogule (“Koostöö majanduskasvu ja töökohtade nimel - Lissaboni strateegia uus algus”) Lissaboni strateegia vahearuande kohta sedastab, et “ikka veel vajame me sellist ühiskonnanägemust, mis ühendaks endas vananeva rahvastiku ning noored” ja rõhutab “vajadust kiiresti tegutseda”.
            
         RÕHUTAB:
   
               6.
            
            
               noorte perspektiivi tähtsust Lissaboni strateegias, võttes arvesse Euroopa Liidu demograafilist, majanduslikku, sotsiaalset ja poliitilist arengut, eriti rahvastiku vananemist;
            
         
               7.
            
            
               panust, mille noorte uuendussuutlikkus, algatusvõime ja ettevõtlikkus, liikuvus ja mitmekultuurilise lõimumise võime annavad konkurentsivõimele, jätkusuutlikkusele ja sotsiaalsele ühtekuuluvusele;
            
         
               8.
            
            
               noortele suunatud kooskõlastatud, ühtse ja valdkondadevahelise poliitika tähtsust;
            
         
               9.
            
            
               noori käsitleva Valge Raamatu, eriti avatud kooskõlastamise meetodi ja noorte teistesse poliitikatesse kaasamise asjakohasust selles kontekstis, samuti vajadust tugevdada noori puudutavate erinevate poliitikate ja programmide koostoimet ja vastastikust täiendavust;
            
         
               10.
            
            
               et noorte ja nende elutingimuste parem mõistmine on eeltingimuseks selliste tõhusate vahendite kindlakstegemisel, millega julgustada noori oma potentsiaali optimaalselt kasutama;
            
         
               11.
            
            
               et Lissaboni strateegiaeduks on vaja noorte toetust.
            
         JAGAB
   
               12.
            
            
               sellega seoses komisjoni usku, et Lissaboni strateegia peab noortele “tagama, et kavandatavad reformid aitaksid anda neile elu esimese võimaluse ja annaksid neile kaasa oskused, mida nad vajavad kogu elu jooksul”;
               
            
         
               13.
            
            
               komisjoni teatises 2005. aasta kevadisele Euroopa Ülemkogule väljendatud seisukohta, et noortele tuleks keskenduda mõningate võtmevaldkondade raames nagu tööhõive, töö- ja perekonnaelu ühitamine, investeeringud inimkapitali ning teadus- ja arendustegevus.
            
         LEIAB, ET:
   
               14.
            
            
               olemasolevate vahendite ja mehhanismide alusel tuleks selline noortele suunatud lähenemine tõhusalt lõimida Lissaboni strateegiaga ette nähtud poliitikatesse;
            
         
               15.
            
            
               konkreetsed jõupingutused noorte heaks peavad arvesse võtma soolist võrdõiguslikkust ja olema võrdselt kohaldatavad väiksemate võimalustega noorte suhtes, eriti hariduse, tööhõive, sotsiaalse lõimumise ja liikuvuse valdkonnas;
            
         
               16.
            
            
               noorte aktiivne osalemine ühiskonnas on nii eesmärk kui ka vahend, mis tagab Euroopa kodanike Lissaboni eesmärkidesse kaasamise ja toetab noorte isiklikku arengut, nende sotsiaalset lõimumist ja üldist sotsiaalset ühtekuuluvust. Järelikult on see Lissaboni strateegia edu lisateguriks.
            
         KUTSUB EUROOPA ÜLEMKOGU ÜLES:
   
               17.
            
            
               võtma Lissaboni strateegia vahearuandes ja 2005. aasta kevadisele Euroopa Ülemkogule esitatud komisjoni teatist käsitlevates aruteludes arvesse Euroopa noortepakti alast algatust, mis hõlmaks eelkõige tööhõive, sotsiaalse ühtekuuluvuse, hariduse, koolituse, liikuvuse ning töö- ja perekonnaelu ühitamise valdkondi;
            
         
               18.
            
            
               kindlaks määrama suunised konkreetsete vahendite jaoks, mida on vaja selle algatuse rakendamiseks kõikides asjaomastes valdkondades;
            
         
               19.
            
            
               võtma teadmiseks komisjoni kavatsust võtta selle algatuse kohta vastu teatis;
            
         
               20.
            
            
               andma komisjonile ja liikmesriikidele ülesande tagada, et noored ja noorteorganisatsioonid oleksid täielikult kaasatud kõnealusesse strateegiasse, muu hulgas “Euroopa noortefoorumi” kaudu;
            
         
               21.
            
            
               jälgima Euroopa noortepakti rakendamist Lissaboni strateegia aruandlusmehhanismide kaudu ja veenma nõukogu (haridus, noored ja kultuur) osalema nende aspektide jälgimisel, mis kuuluvad tema pädevusse.